Gigatronics

Η Gigatronics (1980-1992) ήταν ελληνική εταιρεία κατασκευής ηλεκτρονικών υπολογιστών που ιδρύθηκε από τον Αντώνη Μηλάτο και τον Γεώργιο Χρόνη. Το 1984 κατασκεύασε τον υπολογιστή "ΕΡΜΗΣ",βασισμένο στον μικροεπεξεργαστή 6502 ή, σύμφωνα με άλλες πηγές στον Ζ80 Το 1988 κατασκεύασε τον προσωπικό υπολογιστή "ΚΑΤ", βασισμένο στους μικροεπεξεργαστές 8088 και 65C816. Ο "ΕΡΜΗΣ" είχε γλώσσα προγραμματισμού την "SUPER BASIC"  και δικό του λειτουργικό σύστημα και βάση δεδομένων, ενώ ο "ΚΑΤ" είχε δύο τρόπους λειτουργίας, IBM και Apple. Το 1986 ανέπτυξε το "FOUNDATION", που ήταν βάση δεδομένων, κειμενογράφος και λογιστικό φύλλο μαζί, και το οποίο κυκλοφόρησε και στην Αμερική για τους προσωπικούς υπολογιστές Apple.

Παραπομπές

Πηγές 
 14-1-1982,Οικονομικός Ταχυδρόμος
 «Gigatronics Kat», σελ. 4 - 9, από retromaniax.gr. Αρχειοθέτηση 04/03/2016. Ανάκτηση 07/03/2018.
 «Συνέντευξη από Αντώνη Μηλάτο. Συνιδρυτής της Gigatronics», σελ. 4 - 9, από retromaniax.gr. Αρχειοθέτηση 07/03/2018. Ανάκτηση 07/03/2018.

Πρώην επιχειρήσεις της Ελλάδας
Επιχειρήσεις υπολογιστών